# Liquen pla

El liquen pla (LP) és una malaltia mucocutània crònica que afecta la pell i les mucoses (oral i/o genital). La malaltia es presenta en forma de pàpules pruriginoses. El nom d'aquesta malaltia no implica la presència de líquens (els simbionts de fongs, algues o alguns cianobacteris que creixen sobre troncs d'arbres, roques o murs); es refereix a l'aparença de la pell afectada: seca i ondulada com un liquen.
La causa és desconeguda, però es pensa que és el resultat d'un procés autoimmunitari amb uns factors iniciadors que no es coneixen del tot. De vegades s'associa amb radioteràpia, certs medicaments i infeccions com ara l'hepatitis C.

## Signes i símptomes

Es coneixen diversos tipus de liquen pla: el liquen pla cutani, el liquen pla de les mucoses i el liquen pla oral.
El liquen pla cutani consisteix en pàpules ben definides, poligonals, planes, de color porpra, pruriginoses i que acostumen a formar plaques. Els llocs més afectats són a prop del canell i el turmell. L'erupció tendeix a curar-se deixant la pell amb una decoloració fosca blavosa o marronosa, que persisteix durant molt de temps. A més de les lesions típiques, es poden presentar altres varietats morfològiques i clíniques, com ara el liquen pla berrugós, la variant actínica la generalitzada hipertròfica, la fol·licular pigmentada la pigmentada inversa, l'anul·lar o la síndrome de Graham-Little-Piccardi-Lassueur. Les lesions cutànies no són sempre presents i poden aparèixer i desaparèixer amb el temps. Les lesions orals tendeixen a durar molt més temps que les lesions cutànies del liquen pla.
El liquen pla de les mucoses generalment està format per una lesió única, però algunes vegades és multifocal. Pot afectar les mucoses digestives, les genitals i la conjuntiva.
El liquen pla oral, que afecta la mucosa de la boca, es pot presentar de tres formes:
   * La forma reticular és la presentació més comuna i es manifesta com una petita xarxa blanca (coneguda com a estries de Wickham) o com petites pàpules (petita àrea elevada). Poques vegades provoca símptomes d'importància.
   * La forma ampul·lar es presenta com a vesícules.
   * Les formes erosives (atròfica i ulcerosa) es presenten amb àrees eritematoses (vermelles) que estan ulcerades i són doloroses. Acostumen a desenvolupar-se entre els cinquanta i els vuitanta anys, amb major freqüència en les dones. Ocasionalment, es poden malignitzar. En alguns casos singulars aquest canvi es produeix en el context d'una síndrome de Grinspan, de la qual forma part el liquen pla oral.

## Causes

El liquen pla cutani és un trastorn autolimitari. Normalment es resol en sis (50 per cent de tots els casos) a divuit mesos (85 per cent). El liquen pla oral és una malaltia inflamatòria crònica no infecciosa que afecta la mucosa bucal i que pot anar acompanyada de lesions cutànies; se'n desconeix l'etiologia.
No és clar si els mecanismes que causen el liquen pla oral aïllat són diferents dels que causen el liquen pla oral conjuntament amb el cutani. Amb freqüència, l'aparició de les lesions orals precedeix a la de les cutànies. S'ha proposat un mecanisme mediat per la immunitat segons el qual els queratinòcits basals serien l'objectiu dels limfòcits T activats, especialment dels limfòcits T CD8+, als quals identificarien com a antígens estranys. La sobreexpressió de la molècula d'adhesió intercel·lular-1 (ICAM-1), codificada pel gen homònim, i les citocines associades a la resposta immunitària mediada pels limfòcits T col·laboradors-1 també poden tenir un paper important en la patogènesi del liquen pla.
Es pensa que l'estrès té un paper en la patogènesi del liquen pla oral. La malaltia és més freqüent en persones amb ansietat i depressió que en individus sans normals. Alguns estudis suggereixen que els esdeveniments estressants podrien induir lesions de liquen pla en individus sense malalties destacables. Tanmateix, no s'ha demostrat una relació causa–efecte entre l'estrès i l'aparició de liquen pla oral.
La resposta autoimmunitària als autoantígens epitelials és també una possible causa de la malaltia. Un estudi de liquen pla cutani publicat l'any 2000 va aportar proves en suport de l'autoimmunitat mitjançant l'expansió clonal in vitro de limfòcits T aïllats de les lesions cutànies de diversos pacients, seguida de l'avaluació comparativa de la capacitat d'aquests limfòcits T per matar queratinòcits autòlegs (citotoxicitat) i la de dels cultius de limfòcits T provinents de pell normal adjacent a la lesionada.
Al llarg dels anys s'han proposat, principalment, diversos possibles desencadenants del liquen pla oral. Podria ser una reacció d'hipersensibilitat, atès que el material de restauració dental (per exemple, l'amalgama i el compòsit) o diversos fàrmacs poden provocar reaccions d'hipersensibilitat i causar liquen pla ora, i que sol resoldre's després d'eliminar els elements o processos que l'originen. També podria estar causat per una infecció vírica.

## Tractament

En l'actualitat no existeix una cura per al liquen pla, però certs tipus de medicaments poden disminuir els efectes de la inflamació. El liquen pla pot entrar en un estat de latència després del tractament. També hi ha informes sobre la seva recurrència anys després que el malalt es consideri lliure de símptomes.
Els principals medicaments utilitzats per tractar el liquen pla són: glucocorticoides orals i tòpics, retinoides orals i també per via tòpica en determinats casos de liquen pla oral, immunosupressors, hidroxicloroquina, tacrolimús, pimecrolimús, etanercept, o dapsona.
També s'apliquen tractaments no farmacològics, com ara la fototeràpia amb radiacions ultraviolades B (UVB) de banda estreta o la teràpia PUVA (psoralèn més radiació ultraviolada de longitud d'ona A) sistèmica, que són modalitats conegudes de tractament per a la malaltia cutània generalitzada
També es fan tractaments alternatius amb àloe vera, verdolaga, curcumina o mel de cedre.

## Referències

* ↑ Gorouhi, F; Davari, P; Fazel, N «Cutaneous and Mucosal Lichen Planus: A Comprehensive Review of Clinical Subtypes, Risk Factors, Diagnosis, and Prognosis» (en anglès). The Scientific World Journal, 2014 Gen 30; 2014, pp: 742826. DOI: 10.1155/2014/742826. PMC: 3929580. PMID: 24672362 [Consulta: 19 juny 2021].
* ↑ Arnold, DL; Krishnamurthy, K «Lichen Planus» (en anglès). StatPearls [Internet]. StatPearls Publishing LLC, 2020 Ag 10; NBK526126 (rev), pàgs: 8. PMID: 30252382 [Consulta: 19 juny 2021].
* ↑ Cunha, JP. «What Triggers Lichen Planus?» (en anglès). emedicinehealth.com, 29-05-2020. [Consulta: 20 juny 2021].
* ↑ Cirotteau, P, Lucas, P; Dousset, L; Cales, V «Radiation-induced Bullous Lichen Planus: An Isomorphic Manifestation of Radiotherapy» (en anglès). Acta Derm Venereol, 2019 Oct 1; 99 (11), pp: 1033-1034. DOI: 10.2340/00015555-3258. ISSN: 1651-2057. PMID: 31289839 [Consulta: 20 juny 2021].
* ↑ Lazarov, A; Moss, K; Plosk, N; Cordoba, M; Baitelman, L «Alendronate-induced lichen planus» (en anglès). Isr Med Assoc J, 2002 Maig; 4 (5), pp: 389-390. ISSN: 1565-1088. PMID: 12040836 [Consulta: 21 maig 2022].
* ↑ Ventura-Abreu, N; Fernández-Aceñero, MJ; Narváez-Palazón, C; Romo-López, A «Brimonidine-induced unilateral ocular lichen planus: a case report» (en anglès). Arq Bras Oftalmol, 2019 Maig-Jun; 82 (3), pp: 236-238. DOI: 10.5935/0004-2749.20190047. ISSN: 1678-2925. PMID: 30916215 [Consulta: 20 juny 2021].
* ↑ Alaizari, NA; Al-Maweri, SA; Al-Shamiri, HM; Tarakji, B; Shugaa-Addin, B «Hepatitis C virus infections in oral lichen planus: a systematic review and meta-analysis» (en anglès). Aust Dent J, 2016 Set; 61 (3), pp: 282-287. DOI: 10.1111/adj.12382. ISSN: 1834-7819. PMID: 26475515.
* ↑ Roy, SF; McNiff, JM «Lichen planus» (en anglès). Skin nontumor: Lichenoid and interface reaction patterns. PathologyOutlines.com, Inc, 2021; Maig 19 (rev), pàgs: 6 [Consulta: 2 juliol 2021].
* ↑ Gillian, W; Payette, M «Update on lichen planus and its clinical variants» (en anglès). Int J Womens Dermatol, 2015 Set 16; 1 (3), pp: 140-149. DOI: 10.1016/j.ijwd.2015.04.001. PMC: 5418875. PMID: 28491978 [Consulta: 19 juny 2021].
* ↑ Audhya, M; Varughese, JS; Nakhwa, YC «Verrucous Lichen Planus: A Rare Presentation of a Common Condition» (en anglès). Dermatology Reports, 2014 Maig 13; 6 (1), pp: 5113. DOI: 10.4081/dr.2014.5113. PMC: 4224004. PMID: 25386324 [Consulta: 30 maig 2022].
* ↑ El Jouari, O; Senhaji, G; Baybay, H; Mernissi, FZ «Clinical and Dermoscopic Features of a Rare Variant: Actinic Lichen Planus» (en anglès). Advances in Clinical and Experimental Dermatology and Therapies, 2019 Gen 25; 1, pp: RD-DRM-10001. ISSN: 2575-8268 [Consulta: 12 juny 2022].
* ↑ Mirchandani, S; Ballal, DS; Rodrigues, G; Pai, K «Generalized hypertrophic lichen planus: an atypical presentation of a characteristic disease» (en anglès). Med Pharm Rep, 2020 Abr; 93 (2), pp: 210-212. DOI: 10.15386/mpr-1383. PMC: 7243890. PMID: 32478329 [Consulta: 24 juny 2022].
* ↑ Daroach, M; Guliani, A; Keshavmurthy, V; Vishwajeet, V; et al «Follicular lichen planus pigmentosus in blaschkoid pattern: Superimposed segmental mosaicism» (en anglès). Indian J Dermatol Venereol Leprol, 2020 Maig-Jun; 86 (3), pp: 305-307. DOI: 10.4103/ijdvl.IJDVL_680_18. ISSN: 0973-3922 [Consulta: 24 juny 2022].
* ↑ Rocha Barros, H; Paes de Almeida, JR; Lopes Mattos e Dinato, S; Sementilli, A; Romiti, N «Lichen planus pigmentosus inversus» (en anglès). An Bras Dermatol, 2013 Nov-Des; 88 (6 Supl 1), pp: 146-149. DOI: 10.1590/abd1806-4841.20132599. PMC: 3876001. PMID: 24346904 [Consulta: 24 juny 2022].
* ↑ Accetta, J; Conroy, D; Helm, TN «Annular Lichen Planus with Central Clearing» (en anglès). Int J Clin Dermatol Res, 2014 Set; 2 (6), pp: 37-39. DOI: 10.19070/2332-2977-1400011. ISSN: 2332-2977 [Consulta: 12 juny 2022].
* ↑ Pai, VV; Kikkeri, NM; Sori, T; Dinesh, U «Graham-Little-Piccardi-Lassueur Syndrome: An Unusual Variant of Follicular Lichen Planus» (en anglès). Int J Trichology, 2011 Gen; 3 (1), pp: 28-30. DOI: 10.4103/0974-7753.82129. PMC: 3129120. PMID: 21769233 [Consulta: 25 juny 2022].
* ↑ Ebrahimi, M; Lundqvist, L; Wahlin, YB; Nylander, E «Mucosal lichen planus, a systemic disease requiring multidisciplinary care: a cross-sectional clinical review from a multidisciplinary perspective» (en anglès). J Low Genit Tract Dis, 2012 Oct; 16 (4), pp: 377–380. DOI: 10.1097/LGT.0b013e318247a907. ISSN: 1089-2591. PMID: 22622344.
* ↑ Sanli, H; Cetinkaya, H; Türsen, U; Kaya, M; Kuzu, I; Gürler, A «Upper gastrointestinal findings in oral lichen planus» (en anglès). Turkish Journal of Gastroenterology, 2002 Mar; 13 (1), pp: 31-34. ISSN: 1300-4948. PMID: 16378271 [Consulta: 19 juny 2021].
* ↑ Khurana, A; Tandon, S; Marfatia, YS; Madnani, N «Genital lichen planus: An underrecognized entity» (en anglès). Indian J Sex Transm Dis AIDS, 2019 Jul-Des; 40 (2), pp: 105-112. DOI: 10.4103/ijstd.IJSTD_45_19. PMC: 6896385. PMID: 31922099 [Consulta: 16 maig 2022].
* ↑ Safadi, M; Viglione, M; Zahner, S «Ocular lichen planus: An unusual presentation, its treatment, and review of the literature» (en anglès). JAAD Case Rep, 2021 Jun 8; 14, pp: 4-6. DOI: 10.1016/j.jdcr.2021.05.033. PMC: 8249869. PMID: 34235240 [Consulta: 16 maig 2022].
* ↑ Hamour, AF; Klieb, H; Eskander, A «Oral lichen planus» (en anglès). CMAJ, 2020 Ag 4; 192 (31), pp: E892. DOI: 10.1503/cmaj.200309. PMC: 7828879. PMID: 32753462 [Consulta: 19 juny 2021].
* ↑ Sachdeva, Si; Sachdeva, Sh; Kapoor, P «Wickham striae: etiopathogenensis and clinical significance» (en anglès). Indian J Dermatol, 2011 Jul; 56 (4), pp: 442-443. DOI: 10.4103/0019-5154.84739. PMC: 3179016. PMID: 21965861 [Consulta: 19 juny 2021].
* ↑ Cox, T; Woodhead, J; Nelson, BL «Reticular Oral Lichen Planus» (en anglès). Head Neck Pathol, 2020 Mar; 14 (1), pp: 192-194. DOI: 10.1007/s12105-018-0983-6. PMC: 7021865. PMID: 30390195 [Consulta: 16 maig 2022].
* ↑ Liakopoulou, A; Rallis, E «Bullous lichen planus» (en anglès). J Dermatol Case Rep, 2017 Mar 31; 11 (1), pp: 1-4. DOI: 10.3315/jdcr.2017.1239. PMC: 5439688. PMID: 28539981 [Consulta: 14 maig 2021].
* ↑ Gall, R; Navarro-Fernandez, IN «Lichen Planus Erosive Form» (en anglès). StatPearls [Internet]. StatPearls Publishing LLC, 2021 Jul 30; NBK560700 (rev), pàgs: 7. PMID: 32809535 [Consulta: 14 maig 2022].
* ↑ Asensi Anta, E; Sardañés Martínez, S; Izquierdo Gómez, K; Jané Salas, E; et al «Factores asociados a la malignización del liquen plano oral. Revisión de la literatura» (en castellà). Avances en Odontoestomatologia, 2019 Set-Des; 5 (3), pp: 131-137. DOI: 10.4321/s0213-12852019000300005. ISSN: 2340-3152 [Consulta: 18 juny 2021].
* ↑ Kökten, N; Uzun, L; Karadağ, AS; Zenginkinet, T; Kalcıoğlu, MT «Grinspan's Syndrome: A Rare Case with Malignant Transformation» (en anglès). Case Rep Otolaryngol, 2018 Mar 4; 2018, pp: 9427650. DOI: 10.1155/2018/9427650. PMC: 5857307. PMID: 29686919 [Consulta: 14 maig 2021].
* ↑ Manuel, R; Manappallil, RG; Martin, AM; Chacko, A; Shalu, S; Manuel, S «Grinspan's Syndrome» (en anglès). BMH Medical Journal, 2020 Gen-Mar; 7 (1), pp: 20-22. ISSN: 2348-392X [Consulta: 14 maig 2021].
* ↑ Boch, K; Langan, EA; Kridin, K; Zillikens, D; et al «Lichen Planus» (en anglès). Front Med (Lausanne), 2021 Nov 1; 8, pp: 737813. DOI: 10.3389/fmed.2021.737813. PMC: 8591129. PMID: 34790675 [Consulta: 2 juliol 2022].
* ↑ Krupaa, RJ; Sankari, SL; Masthan, KMK; Rajesh, E «Oral lichen planus: An overview» (en anglès). Journal of Pharmacy and Bioallied Sciences, 2015 Abr; 7 (Supl 1), pp: S158-S161. DOI: 10.4103/0975-7406.155873. PMC: 4439656. PMID: 26015696 [Consulta: 14 maig 2021].
* ↑ Mutafchieva, MZ; Draganova-Filipova, MN; Zagorchev, PI; Tomov, GT «Oral Lichen Planus - Known and Unknown: a Review» (en anglès). Folia Med (Plovdiv), 2018 Des 1; 60 (4), pp: 528-535. DOI: 10.2478/folmed-2018-0017. ISSN: 1314-2143. PMID: 31188760 [Consulta: 4 juny 2022].
* ↑ Lehman, JS; Tollefson, MM; Gibson, LE «Lichen planus». International Journal of Dermatology, 48, 7, 16-06-2009, pp: 682–694. DOI: 10.1111/j.1365-4632.2009.04062.x. ISSN: 1365-4632. PMID: 19570072.
* ↑ Gene «Intercellular adhesion molecule 1 [Homo sapiens (human)]» (en anglès). Genes & Expression. National Center for Biotechnology Information, United States National Library of Medicine, 2022 Maig 3; ID 3383 (rev), pàgs: 12 [Consulta: 11 maig 2022].
* ↑ Chaudhary, S «Psychosocial stressors in oral lichen planus» (en anglès). Australian Dental Journal, 2004 Des; 49 (4), pp: 192-195. DOI: 10.1111/j.1834-7819.2004.tb00072.x. ISSN: 1834-7819. PMID: 15762340 [Consulta: 14 maig 2021].
* ↑ Sandhu, SV; Sandhu, JS; Bansal, H; Dua, V «Oral lichen planus and stress: An appraisal» (en anglès). Contemporary Clinical Dentistry (Mumbai), 2014 Jul; 5 (3), pp: 352-356. DOI: 10.4103/0976-237X.137946. PMC: 4147812. PMID: 25191072 [Consulta: 4 juny 2022].
* ↑ Sugerman, PB; Satterwhite, K; Bigby, M «Autocytotoxic T-cell clones in lichen planus» (en anglès). Br J Dermatol, 2000 Mar; 142 (3), pp: 449-456. DOI: 10.1046/j.1365-2133.2000.03355.x. ISSN: 1365-2133. PMID: 10735949 [Consulta: 2 juliol 2022].
* ↑ Olejnik, M; Jenerowicz, D; Adamski, Z; Czarnecka-Operacz, M; Dorocka-Bobkowska, B «The prevalence of contact hypersensitivity in patients with oral lichen planus» (en anglès). Advances in Dermatology and Allergology, 2021; Oct 25, pp: 1-7. DOI: 10.5114/ada.2021.107549. ISSN: 2299-0046 [Consulta: 17 juny 2022].
* ↑ Laeijendecker, R; Dekker, SK; Burger, PM; Mulder, PGH; Van Joost, T; Neumann, MHA «Oral lichen planus and allergy to dental amalgam restorations» (en anglès). Archives of Dermatology, 2005 Gen; 140 (12), pp: 1434-1438. DOI: 10.1001/archderm.140.12.1434. ISSN: 1538-3652. PMID: 15611418 [Consulta: 21 maig 2022].
* ↑ Agha-Hosseini, F; Samami, M; Tavakol, F; Ghasemzadeh Hoseini, G «Oral Lichen Planus or Oral Lichenoid Reaction?. A Literature Review» (en anglès). Journal of Islamic Dental Association of Iran, Hivern 2019; 31 (1), pp: 40-57. DOI: 10.30699/jidai.31.1.7. ISSN: 2383-3041 [Consulta: 14 maig 2022].
* ↑ Burgos-Blasco, P; Fernandez-Nieto, D; Selda-Enriquez, G; Melian-Olivera, A; De Perosanz-Lobo, D; Dominguez-Santas, M; Alonso-Castro, L «COVID‐19: a possible trigger for oral lichen planus?» (en anglès). International Journal of Dermatology, 2021 Jul; 60 (7), pp: 882-883. DOI: 10.1111/ijd.15529. PMC: 8250697. PMID: 33686658 [Consulta: 14 maig 2022].
* ↑ Košec, A; Kostić, M; Ajduk, J; Ries, M «Hypertrophic recurring lichen planus of the external auditory canal» (en anglès). Eur Ann Otorhinolaryngol Head Neck Dis, 2019 Abr; 136 (2), pp: 123-126. DOI: 10.1016/j.anorl.2017.12.013. ISSN: 1879-730X. PMID: 30606652 [Consulta: 14 maig 2022].
* ↑ Lodi, G; Manfredi, M; Mercadante, V; Murphy, R; Carrozzo, M «Interventions for treating oral lichen planus: corticosteroid therapies» (en anglès). Cochrane Database Syst Rev, 2020 Feb 28; 2 (2), pp: CD001168. DOI: 10.1002/14651858.CD001168.pub3. PMC: 7047223. PMID: 32108333 [Consulta: 19 juny 2021].
* ↑ Petruzzi, M; Lucchese, A; Lajolo, A, Campus, G; Lauritano, D; Serpico, R «Topical Retinoids in Oral Lichen Planus Treatment: An Overview» (en anglès). Dermatology, 2013; 226 (1), pp: 61-67. DOI: 10.1159/000346750. ISSN: 1018-8665. PMID: 23548887 [Consulta: 19 juny 2021].
* ↑ Vermeer, HAB; Rashid, H; Esajas, MD; Oldhoff, JM; Horváth, B «The use of hydroxychloroquine as a systemic treatment in erosive lichen planus of the vulva and vagina» (en anglès). Br J Dermatol, 2021 Jul; 185 (1), pp: 201-203. DOI: 10.1111/bjd.19870. PMC: 8360049. PMID: 33548058 [Consulta: 14 maig 2022].
* ↑ Marinho Resende, JP; Afonso Miranda Chaves, MDG; Monteiro Aarestrup, F; Vieira Aarestrup, B; Olate, S; Duque Netto, H «Oral lichen planus treated with tacrolimus 0.1%» (en anglès). International Journal of Clinical and Experimental Medicine, 2013 Oct 25; 6 (10), pp: 917-921. ISSN: 1940-5901. PMC: 3832328. PMID: 24260597 [Consulta: 14 maig 2022].
* ↑ Singer, R; Çopur, M «Penile Lichen Planus Successfully Treated With Topical Pimecrolımus» (en anglès). J Turk Acad Dermatol, 2017; 11 (1), pp: 17111c5. DOI: 10.6003/jtad.17111c5. ISSN: 1307-394X [Consulta: 24 juny 2022].
* ↑ Irla, N; Schneiter, T; Haneke, E; Yawalkar, N «Nail Lichen Planus: Successful Treatment with Etanercept» (en anglès). Case Rep Dermatol, 2010 Oct 21; 2 (3), pp: 173-176. DOI: 10.1159/000321419. PMC: 2992401. PMID: 21113341 [Consulta: 30 maig 2022].
* ↑ DrugBank «Dapsone» (en anglès). Canadian Institutes of Health Research/The Metabolomics Innovation Centre, 2021 Jun 18; DB00250 (rev), pàgs: 23 [Consulta: 19 juny 2021].
* ↑ Fernández-Guarino, M; Aboín, S; Barchino, L; Arsuaga, C; Lázaro Ochaita, P «Generalized Lichen Planus Treated With Narrowband UV-B Phototherapy: Results From 10 Patients and a Review of the Literature» (en anglès). Actas Dermo-Sifiliográficas (English Edition), 2019 Jul-Ag; 110 (6), pp: 490-493. DOI: 10.1016/j.ad.2018.01.015. ISSN: 2173-5778. PMID: 30987737 [Consulta: 19 juny 2021].
* ↑ Kalaskar, AR; Bhowate, RR; Kalaskar, RR; Walde, SR; Ramteke, RD; Banode, PP «Efficacy of Herbal Interventions in Oral Lichen Planus: A Systematic Review» (en anglès). Contemporary Clinical Dentistry (Munbai), 2020 Oct-Des; 11 (4), pp: 311-319. DOI: 10.4103/ccd.ccd_320_20. PMC: 8035840. PMID: 33850395 [Consulta: 20 juny 2021].
* ↑ Rajar, UDM; Majeed, R; Parveen, N; Sheikh, I; Sushel, C «Efficacy of aloe vera gel in the treatment of vulval lichen planus» (en anglès). Journal of the College of Physicians and Surgeons--Pakistan, 2008 Oct; 18 (10), pp: 612-614. DOI: 10.2008/JCPSP.612614. ISSN: 1022-386X. PMID: 18940117 [Consulta: 18 juny 2021].
* ↑ Agha-Hosseini, F; Borhan-Mojabi, K; Monsef-Esfahani, HR; Mirzaii-Dizgah, I; Etemad-Moghadam, S; Karagah, A «Efficacy of purslane in the treatment of oral lichen planus» (en anglès). Phytotherapy Research, 2010 Feb; 24 (2), pp: 240-244. DOI: 10.1002/ptr.2919. ISSN: 0951-418X. PMID: 19585472 [Consulta: 18 juny 2021].
* ↑ Madkour, GG; Hussine, AA; Hassan, SS «Curcumin Topical Application For Symptomatic Treatment of Oral Lichen Planus: A Systematic Review of Evidence» (en anglès). Egypt Dent J, 2019 Abr; 65 (2), pp: 1329-1339. DOI: 10.21608/edj.2019.72557. ISSN: 2090-2360 [Consulta: 23 juny 2022].
* ↑ Sanatkhani, M; Mozafari, PM; Amirchaghmaghi, M; Fathi, MN; Sanatkhani, M; et al «Effect of Cedar Honey in the Treatment of Oral Lichen Planus» (en anglès). Iran J Otorhinolaryngol, 2014 Jul; 26 (76), pp: 151-161. ISSN: 2251-7251. PMC: 4087854. PMID: 25009805 [Consulta: 23 juny 2022].

## Bibliografia

* Feng, Hao; Gutiérrez, Daniel; Rothman, Lisa; Meehan, Shane; Lo Sicco, Kristen. Lichen planus pigmentosus (en anglès). Dermatol Online J, 2018 Des 15; 24 (12), pp: 13030/qt0wz1v2kd. PMID: 30677796 ISSN 1087-2108 [Consulta: 14 maig 2022].
* Das, Shinjita. Liquen plano (en castellà). Manual MSD (Versión profesional). Merck Sharp & Dohme Corp, 2020; Abr (rev), pàgs: 3 [Consulta: 19 juny 2021].
* Ioannides, Dimitrios; Vakirlis, Efstratios; Kemény, Lajos; Marinović, Branka; et al. European S1 guidelines on the management of lichen planus: a cooperation of the European Dermatology Forum with the European Academy of Dermatology and Venereology (en anglès). J Eur Acad Dermatol Venereol, 2020 Jul; 34 (7), pp: 1403-1414. PMID: 32678513. DOI 10.1111/jdv.16464 [Consulta: 2 juliol 2021].
* Zhong, Evelyn F.; Chang, Andrea; Stucky, Andres; Chen, Xuelian; et al. Genomic Analysis of Oral Lichen Planus and Related Oral Microbiome Pathogens (en anglès). Pathogens, 2020 Nov 16; 9 (11), pp: 952. PMID: 33207582. DOI 10.3390/pathogens9110952 [Consulta: 19 juny 2021].
* Xie, Fangyi; Lehman, Julia S. Nail Lichen Planus (en anglès). Mayo Clin Proc, 2021 Maig 1; 96 (5), pp: 1363-1364. PMID: 33958064. DOI 10.1016/j.mayocp.2021.02.024 [Consulta: 10 juliol 2021].
* Dhiman, Avita; Sangwan, Priyanka; Hazarika, Neirita; Durgapal, Prashant. Graham-Little-Piccardi-Lassueur Syndrome With Concomitant Mucocutaneous Lichen Planus: Rare Presentation in a Man (en anglès). Dermatol Pract Concept, 2022 Gen 1; 12 (1), pp: e2022042. PMID: 35223186. DOI 10.5826/dpc.1201a42 [Consulta: 25 juny 2022].

## Enllaços externs

* Dermatologia.cat: Liquen pla
* Lichen planus DGIIN. 2018 Ag (en anglès)
* Lichen planus - causes, symptoms, diagnosis, treatment, pathology Osmosis. 2019 Gen (en anglès)
* Liquen plano Esquemas médicos. 2020 Jun (en castellà)